**Pornaisten eläkkeensaajat ry PÖYTÄKIRJA**

**Sääntömääräinen kevätkokous**

**Aika 12.3.2014 klo 10.00**

**Paikka Halkian Työväentalo**

1. **Kokouksen avaus**

Puheenjohtaja Matti Leivoja avasi kokouksen ja toivotti osallistujat tervetulleiksi.

Karin Rinne- Halme esitteli lyhyesti Erityiset Vammaisyhdistyksen toimintaa. Seuraavassa kerhossa 26.2. on perusteellisempi esittely

Euroedustaja ehdokas Kimmo Kiljunen toi esille puheenvuorossaan:

Kiljunen kertoi Suomen sinivalkoisen lipun värien olevan venäläistä perua.

Ukrainan tilanne:

* Kyseessä on vakavin poliittinen kriisi Euroopassa sitten Neuvostoliiton hajoamisen, koska tässä kriisissä on suurvaltojen vastakkainasettelu.
* Suomen politiikka on tilanteeseen hyvin sopiva: Itäraja täytyy aina olla kunnossa (Paasikivi – Kekkonen linja).
* Ukraina on hyvin monin tavoin sidoksissa Venäjään, mm. viennistä 80% menee Venäjälle.
* Ukraina ei voi noin vain irrottautua Venäjästä vaan sen on saatava Venäjä- suhteensa ensin kuntoon.
* Venäjä on liian iso EU:iin, siksi sen pitäisi nähdä Ukraina siltana EU:iin.
* Venäjä ottaa vähintään Krimin on Putinin politiikka.
* Sisällissota karmea vaihtoehto.
* Stalin puhdisti Krimin tataareista ja asutti tilalle venäläisiä.
* Hrustsev liitti Krimin Ukrainaan (oli itse ukrainalainen) ja siitä kiistat nyt aiheutuvat.
* Krimistä tuli 1992 autonominen alue. Krimillä on 2/3 asukkaista venäläisiä ja 13% tataareja.

Natosta:

* Hyvä ettei olla Nato- maa, päinvastoin pitäisi ottaa siihen nyt etäisyyttä ja ilmaista näin ettei olla Venäjää vastaan.
* Suomen historian synkimmät ajat ovat ne, kun meidät on sotkettu muiden sotiin.

EU:sta:

* EU ei ole sotilasliitto vaan turvallisuusyhteisö ja pikemminkin rauhanjärjestö.
* EU:n budjettiin menee 1% BKT:sta.
* Ministerineuvosto on tärkein lainsäädäntöelin EU:ssa. Siellä on aina suomalainen ministeri mukana.
* EU:iin liityttiin siksi, että on paljon ongelmia, jotka eivät ota huomioon valtakuntien rajoja, esim. ilmastonmuutokset ja turvallisuus.
* Veroparatiisit ovat pääomien kätkentäpaikkoja ja 70% niistä toimii EU:n alueella. Suomesta ei niihin pääse käsiksi, siksikin tarvitaan EU:ia.
* Kaikessa muussa kaupassa paitsi rahakaupassa on välillinen vero. Rahamarkkinaverossa Suomi ei ole mukana, koska Katainen/kokoomus ei sitä halua sen takia, että silloin verottaja näkisi missä raha liikkuu. SDP kyllä sen haluaisi.

1. **Todetaan läsnäolijat**

Liitteen 1 mukaiset.

1. **Kokouksen laillisuus ja päätösvaltaisuus**

Todettiin kokous lailliseksi ja päätösvaltaiseksi (liite 2).

1. **Esityslistan hyväksyminen**

Esityslista hyväksyttiin (liite 3).

1. **Kokousvirkailijoiden valinta**

Valittiin kokouksen puheenjohtajaksi Matti Leivoja ja sihteeriksi Jorma Laukka.

1. **Pöytäkirjantarkastajien ja ääntenlaskijoiden valinta**

Pöytäkirjan tarkastajiksi ja ääntenlaskijoiksi valittiin Heikki Honkanen ja Laina Ohvanainen.

1. **Vuoden 2013 vuosikertomus**

Luettiin ja hyväksyttiin vuoden 2013 vuosikertomus (liite 4).

1. **Vuoden 2013 tilinpäätös ja toiminnantarkastajien lausunto siitä**

Käytiin läpi vuoden 2013 tilinpäätös (liite 5) ja luettiin toiminnantarkastajien lausunto siitä.

1. **Vuoden 2013 tilinpäätöksen vahvistaminen**

Vahvistettiin vuoden 2013 tilinpäätös.

1. **Vastuuvapauden myöntäminen hallitukselle ja muille**

**vastuuvelvollisille vuodelta 2013**

Myönnettiin vastuuvapaus hallitukselle ja muille vastuuvelvollisille vuodelta 2013.

1. **Yhdistyksen edustajien valinta niiden yhteisöjen kokouksiin, joissa yhdistys on jäsenenä**

Valittiin puheenjohtaja ja sihteeri edustamaan yhdistystä EKL:n itäisen alueen kokouksissa. Muut valinnat tehdään tilanteen mukaan.

1. **Muut esille tulevat asiat**

Liittokokousedustajaksi 10.-11.6.2014 liittokokoukseen Jyväskylään valittiin puheenjohtaja Matti Leivoja ja varalle varapuheenjohtaja Eero Kangassalo.

IkäInfo on pe 14.3. klo 10-12 Perintöasiat - Testamentti/Laura Lahti Op Porvoo.

Eläkeyhtiö Ilmarisen myöntämää toimintatonnia haetaan Aurinkomäen asukkaiden ulkoiluttamiseen tarvittaviin pyörätuoleihin ja nidotaan harjoittamamme ulkoiluttaminen niiden hankintaan hakemuksessa. Pyörissä pitää olla korkeampi selkänoja ja isommat renkaat, jotta niitä voidaan lykätä hiekkatielläkin. Jos saamme toimintatonnin käyttöömme, sovimme yhdessä Aurinkomäen väen kanssa millaisia pyörätuoleja tarkemmin ottaen hankitaan (liite 6).

Korjausavustukset vanhusten asuntoihin hakuaika päättyy 27.3. ja neuvoja hakemiseen on saatavissa kunnasta ja Vanhustyön keskusliitosta (liite 7).

Jätettiin mietintään käydäänkö ensi kesänä kesäteatterissa vai tehdäänkö kesäretki vai molemmat. Keskusteltiin eri retkivaihtoehdoista ja asiaan palataan tulevissa kerhoissa.

Jaettiin kuntohaasteen kuntokortteja.

Päätettiin tehdä Keno 10,50e voittorahoilla, Masa ja Kaija hoitavat.

Kerättiin kansalaisaloitteet.

Päätettiin kutsua Vammaisneuvosto/Vammaisyhdistys Erityiset esittelemään toimintaansa seuraavaan kerhoo 26.3. Laukkoskella ja pitää siellä myös arpajaiset.

1. **Kokouksen päättäminen**

Puheenjohtaja päätti kokouksen ja kiitti osallistujia vilkkaasta keskustelusta.

Pöytäkirjan vakuudeksi:

Matti Leivoja Jorma Laukka

Puheenjohtaja Sihteeri.

Pöytäkirja luettu ja kokouksen kulun mukaiseksi todettu:

Pornaisissa \_\_\_\_ päivänä \_\_\_\_\_\_\_\_\_\_\_\_\_\_\_kuuta 2014

Heikki Honkanen Laina Ohvanainen.